**The Dears** é unha banda canadense de indie rock procedente de Montreal, Quebec. O grupo está liderado polo matrimonio formado polo cantante e guitarrista Murray Lightburn e a teclista Natalia Yanchak. Ata a data a banda leva publicados sete álbums de estudio.

Historia
--------

A banda formouse no ano 1995 e publicou o seu primeiro álbum de estudio, *End of a Hollywood Bedtime Story*, en 2000. O seu son pop escuro e orquestral e os seus dramáticos concertos situaron a The Dears como parte do emerxente renacemento do indie canadense da época.

En 2001 e 2002 a banda publicou os EPs *Orchestral Pop Noir Romantique* e *Protest,* ademais dunha colección de cancións inéditas, *Nor the Dahlias*. En 2003 editaron o seu segundo álbum de estudio, *No Cities Left*, e unha serie de concertos no festival SXSW '04 lanzou a súa carreira internacional.

The Dears xirou estensamente polo Canadá, os Estados Unidos, Europa, Xapón e Australia promocionando o lanzamento internacional de *No Cities Left* e regresou ao estudio de gravación en 2005. *Gang of Losers* foi publicado en 2006 e foi ben recibido pola prensa.

The Dears tiveron actuación de alto perfil como abreconcertos para Sloan, The Tragically Hip, Keane, The Secret Machines e Morrissey, con que se adoita a comparara a Lightburn. A súa música foi descrita como un cruzamento entre The Smiths e Serge Gainsbourg coa voz de Lightburn sendo relacionada coa de Morrissey e a de Damon Albarn. A complexidade da súa música e arranxos tamén foi comparada con Radiohead, Jethro Tull e Genesis. Os potentes concertos de The Dears foron descritas como "...o equivalente sonoro de ver a cara de Deus".

O 10 de xullo de 2007 o álbum *Gang of Losers* foi nomeado á lista curta do Polaris Music Prize. O seu seguinte álbum, *Missiles*, foi editado o 20 de outubro de 2008 no Reino Unido e no día seguinte en Norteamérica.

O 15 de febreiro de 2011 The Dears publicaron o seu quinto álbum de estudio, *Degeneration Street*. O álbum foi nomeado á lista longa do Polaris Music Prize dese ano.

Discografía
-----------

### Álbums

| Álbum | Ano | Selo |
| --- | --- | --- |
| *End of a Hollywood Bedtime Story* | 2000 | Grenadine Records |
| *No Cities Left* | 2003 | MapleMusic Recordings |
| *Gang of Losers* | 2006 | MapleMusic Recordings, Arts & Crafts, Bella Union |
| *Missiles* | 2008 | Dangerbird Records, MapleMusic Recordings |
| *Degeneration Street* | 2011 | Dangerbird Records, Pheromone Recordings |
| *Times Infinity Volume One* | 2015 | Dangerbird Records |
| *Times Infinity Volume Two* | 2017 | Paper Bag Records, Dangerbird Records |
| *Lovers Rock* | 2020 | Dangerbird Records |

Notas
-----

1. ↑  "The Dears". *Discogs* (en inglés). Consultado o 2020-04-20.
2. ↑  Carpenter, Lorraine (2011). *The Dears: Lost in The Plot*. Montreal, QC: Invisible Publishing. ISBN 192674313X
3. ↑  "Drowned in Sound - Reviews - Albums - The Dears - No Cities Left". *web.archive.org*. 2007-02-28. Arquivado dende o orixinal o 28 de febreiro de 2007. Consultado o 2020-04-20.
4. ↑  "Gang Of Losers by The Dears" (en inglés). Consultado o 2020-04-20.
5. ↑  "Chart Attack - Best Magazine 2020". *Chart Attack* (en inglés). Consultado o 2020-04-20.
6. ↑  "Gang of Losers". *Polaris Music Prize* (en inglés). Consultado o 2020-04-20.
7. ↑  "Polaris Music Prize Reveals 2011 Long List". *exclaim.ca* (en inglés). Consultado o 2020-04-20.

Véxase tamén
------------

### Ligazóns externas

* Páxina da banda

|  |  |
| --- | --- |
| Control de autoridades | 
* Wd: Q373623
* WorldCat
* VIAF: 151223180
* AllMusic: mn0000786672
* BNF: 151224768
* Discogs: 296667
* GND: 10341305-4
* IMDb: nm3166719
* ISNI: 0000 0001 0672 5019
* LCCN: no2005005483
* MusicBrainz: ID
* Songkick: 135321

 |